ཉེ་བའི་ལོ་འགའི་རིང་།རྒྱལ་ཡོངས་ཀྱི་གོང་འོག་བར་གསུམ་ཚང་མས་འབད་བརྩོན་ལྷོད་མེད་བྱས་པ་བརྒྱུད།རང་རྒྱལ་གྱི་སྣོད་བཅུད་སྲུང་སྐྱོབ་དང་སླར་གསོའི་ལས་དོན་ལ་གྲུབ་འབྲས་མངོན་གསལ་ཐོབ་ནས་སྐྱེ་ཁམས་ཁོར་ཡུག་གི་སྤུས་ཚད་རྒྱུན་ཆད་མེད་པར་ཇེ་ལེགས་སུ་སོང་ཡོད།རྒྱལ་ཁབ་འཕེལ་རྒྱས་བཅོས་སྒྱུར་ཨུ་ཡོན་ལྷན་ཁང་གི་ཀྲུའུ་རིན་གཞོན་པ་ཀྲང་ཡུང་གིས།མིག་སྔར།ནགས་ཚལ་དང་རྩྭ་སའི་སྔོ་ཁེབས་ཀྱི་ཚད་བརྟན་བརླིང་ངང་ཇེ་མཐོར་སོང་ཏེ།ས་ཞིང་བྱེ་འགྱུར་དང་།བྱེ་མ་ཅན་དུ་འགྱུར་བ།ས་ཆུ་ཤོར་བ་བཅས་ཀྱི་སྣོད་བཅུད་ཀྱི་གནད་དོན་ཆེན་པོ་གསུམ་ཐག་གཅོད་ལེགས་པོ་བྱས་ཡོད་ལ།ཆུ་དང་མཚེའུ།བརླན་ས།རྒྱ་མཚོ་བཅས་ཀྱི་སྣོད་བཅུད་སྲུང་སྐྱོབ་དང་སླར་གསོའི་ལས་དོན་ལ་འཕེལ་རྒྱས་ཡག་པོ་བྱུང་ནས་སྐྱེ་དངོས་སྣ་མང་རང་བཞིན་ཉིན་རེ་བཞིན་སྲུང་སྐྱོབ་བྱེད་ཤུགས་ཆེ་རུ་ཕྱིན་ཡོད་ཅེས་དེ་ལྟར་བཤད་བྱུང་།